جمهورباشقانی رجب طیب اردوغان، باتی اؤلکه‌لرینه سؤزلرین‌ده دوروب سیغینماچیلار قونوسوندا تورکییه‌یه دستک وئرمه‌لرینی، عکس تقدیرده سیغینماچیلارا آوروپایا گئچمه‌لری اوچون قاپیلاری آچاجاقلارینی دئدی.
پرزیدنت و عدالت و قالخینما پارتی‌سی باشقانی اردوغان، پارتیسینین مرکزینده گئچیریله‌ن گئنیشلندیریلمیش ائل باشقانلاری توپلانتیسین‌دا دانیشدی.
چیخیشین‌دا باتی اؤلکه‌لرینین سیغینماچیلار اوچون تورکییه‌یه وئردیگی سؤزو توتمادیغینی وورغولایان اردوغان،
"گوونلی بؤلگه اولماسا قاپیلاری آچماق مجبوریتین‌ده قالاریق. دستک وئره‌جکسینیز وئرین، وئرمه‌یه‌جکسینیز قاپیلاری آچماق مجبوریتین‌ده قالاریق. بو یوکو یالنیز بیز می چئکه‌جییک" دئدی.
اردوغان،
"قوناق ائتدیگیمیز سیغینماچیلارین یوکونون پایلاشما قونوسوندا آوروپا باش‌دا اولماقلا دونیادان اولماسی لازیم اولان دستگی آلمامیشیق. آلماق اوچون بونو ائتمک (قاپیلاری آچماق) مجبوریتینده قالابیلریک" شکلینده دانیشدی.
"سپتامبرین سون هفته‌سینه قدر فرات چایینین دوغوسوندا‌کی گوونلی بؤلگه اولوشومونو اؤز ایستدیگیمیز شکیلده فعلی اولاراق باشلاتماقدا قرارلیییق" دئیه‌ن اردوغان،
"هدفیمیز سوریه‌لی قارداشلاریمیزدان ان آز ۱ میلیونونو ۴۵۰ کیلومترلیک سرحد خطی بویو یاراداجاغیمیز گوونلی بؤلگه‌ده یئرلشدیرمکدیر" ایفاده‌لرینی ایشلتدی.
